USUTŪ NI MISA

# Na iVakarau Taumada

1. Nira sã sõqoni na lewenilotu, sā qai gole mai i na yaletare na bete kei iratou na veiqaravi ni laga tiko na sere ni curu.

Niratou yacova na yaletare, eratou cuva kina, na bete e reguca. E rawa ni sēsõtaka na koruse kei

na yaletare. Eratou qai dui gole i na idabedabe.

Ni oti na sere ni curu, era duri, ra volā na koruse na bete kei na lewenilotu. Na bete e qara vei ira

ni kaya:

B. E na yaca i Tamada kei na Luvena kei na Yalo Tabu.

Era sauma na lewenilotu:

V. Ameni.

2. E tevu liga na bete e na veikidavaki me vāqõ:

B. Me tiko vei kemunī kece na garāsia ni noda Tūraga o Jīsū Karisitõ, na loloma ni Kalou, kei na veitomani ni Yalo Tabu.

Se:

B. Me tiko vei kemunī na loloma kei na vakacegu ni Kalou o Tamada kei na Tu!raga o Jisū Karisitõ.

Se:

B. Me tiko vei kemunī na Türaga.

Era sauma na lewenilotu:

V. I yalomunī tale ga.

E na veikidavaki qõ, na bisopi e sosomitaka na Me tiko vei kemunī na Türaga e na Me tiko vei kemunī na vakacegu.

3. Na bete, diäkono se dua tale na veiqaravi e rawa ni vakamacalataka vakalekaleka sara na Misa ni siga yā.

# Cakacaka ni Veivutuni

4. Na bete sā qai sureti ira na ivāvākoso mera veivutuni:

I kemunī na wekaqu, meda tusanaka rawa na noda ivalavalacā, me rakorako kina noda sõlevutaka na misiterið tabu.

Vakanomodī lekaleka. Oti, mera vakatutusa vata kece vãqõ:

Au vakatusā vuā na Kalou sau kei kemunī na wekaqu niu rui cala e na noqu vākāsama, noqu vosa, noqu ivalavala, kei na noqu vakawelewele.

Dui tavia na lomāserena ni kaya:

Noqu cala, noqu cala, noqu cala levu sara.

Qai kurī:

Au sā vakamamasu gona kina vei Maria Tabu Daulato tū gā, vei ira kece na Yagilosi kei na Yalododonu, kei kemunī na wekaqu, moni masulaki yau vuā na Tūraga na noda Kalou.

Qai veibokoci na bete:

B. Me lomani keda na Kalou sau, bokoca noda ivalavalacā, tuberi keda i na bula tawamudu.

Era sauma na lewenilotu:

V.Ameni.

Se:

5. Na bete sã qai sureti ira na ivāvākoso mera veivutuni:

B. I kemunī na wekaqu, meda tusanaka rawa na noda ivalavalacā, me rakorako kina noda sõlevutaka na misiterio tabu.

Vakanomodī lekaleka. Oti, me kaya na bete

B. Nī lomani keimami saka.

Era sauma na lewenilotu:

V. Ni keimami sā valavalacā vei kemunī.

B. Nī vakaraitaka saka mai na nomunī loloma.

O ira na lewenilotu:

V. Ni vakabulai keimami.

Qai veibokoci na bete:

Me lomani keda na Kalou sau, bokoca noda ivalavalacā, tuberi keda i na bula tawamudu.

Era sauma na lewenilotu:

V. Ameni.

\*\*E na Sigatabu, vakabībī e na Gauna ni Pāseka, e rawa ni isosomi ni cakacaka ni Veivutuni na iVakarauni Taburaki ni Wai kei na kena kureitaki (rc. na iKuri II, t.912-914).

Se:

6. Na bete sā qai sureti ira na ivāvākoso mera veivutuni:

B.I kemunī na wekaqu, meda tusanaka rawa na noda ivalavalacā, me rakorako kina noda sõlevutaka na misiteriõ tabu.

Vakanomodī lekaleka. Oti, na bete, diäkono se dua tale na dauveiqaravi e cavuta na yatuvosa era:

B. Onī ā talai mai monī vakabulai ira na yaloveivutuni:

B. Tūraga nī lomani keimami.

Era sauma na lewenilotu:

B. Tūraga nī lomani keimami.

B. Oni ā mai kacivi ira na valavalacā:

Karisitõ nī lomani keimami.

O ira na lewenilotu:

V. Karisitõ nī lomani keimami.

B. Onī dabe e na imatau i Tamamuni moni matataki keimami:

B. Tūraga nī lomani keimami.

O ira na lewenilotu:

V. Türaga ni lomani keimami.

Qai veibokoci na bete:

B. Me lomani keda na Kalou sau, bokoca noda ivalavalacā, tuberi keda i na bula tawamudu.

Era sauma na lewenilotu:

V. Ameni.

.Sã qai tarava sara na Tūraga nī lomani keimami vakavõ gā kē sā cavuti oti e na dua na ituvatuva ni veivutuni.

B:Tūraga nī lomani keimami.

V: Tūraga nī lomani keimami.

B: Karisitõ nī lomani keimami.

V: Karisitõ nī lomani keimami.

B: Tūraga nī lomani keimami.

V: Tūraga nī lomani keimami.

8. Sã qai lagati se cavuti na sere qõ ni lāvaki.

Me vakalagilagī na Kalou mai lagi,

ra vakacegu na yalovinaka e vuravura.

Keimami vakacaucautaki kemunī,

keimami vakamuduõ vei kemunī,

keimami rokovi kemunī,

keimami vakalagilagī kemunī,

keimami vakavinavinaka vei kemunī e na nomunī lagilagi cēcere.

I kemunī na Kalou, Tui lòmālagi,

Kalou sau, Tama i keimami.

I kemunī na Luvena duadua, o Jīsū Karisitõ,

kemunī na Kalou, na Lami ni Kalou, na Luve i Tamamuni,

onī kauta tani na ivalavalacā ni vuravura, nī lomani keimami;

onī kauta tani na ivalavalacā ni vuravura, nī rogoca na neimami masu;

onī dabe e na imatau i Tamamunī, nī lomani keimami,

ni o kemunī gā onī yalododonu, o kemunī gă onī Türaga, o kemunī gā onī cēcere,

Jisū Karisitõ, vata kei na Yalo Tabu, e na lagilagi ni Kalou o Tamada.

Ameni.

9. Oti, e vakasota liga na bete, cavuta:

B: Meda masu.

Era qai masu lõ vakalekaleka na bete kei na lewenilotu.

Sã qai tevu liga na bete, cavuta na masu ni sõsõqoni. Ni oti, era qai kacivaka kina na lewenilotu:

Ameni.

# Sokalou ni vosa

10. O koya e wili lēsoni, e lai wilika e na itūtū ni wilivola. Era dabe kece e na vakarorogo.

E vakaraitaka na wililēsoni ni sã oti na lēsoni e na nona kaya:

W: Na Vosani Türaga.

Era sauma kece:

V: Vinaka saka na Kalou.

11. E dua e lagata se cavuta na same. Era lagata se cavuta kece na italetale.

12. Kë dua tale na lēsoni, e wiliki me vakā gā na kena imatai

E vakaraitaka na wililēsoni ni sã oti na lēsoni e na nona kaya:

W: Na Vosa ni Tūraga.

Era sauma kece:

V: Vinaka saka na Kalou.

13. Me tarava sara na Aleluya se dua tale na sere lāvaki, me ganita na gauna vakalou.

14 E na gauna vata ga, ke taurivaki na isēsõ, e taki mira kina na bete.

E qai cuva e matana na diäkono e na wili Kosipeli, kerea lõ na veitaburaki ni bete:

D: Au kerea saka na veitaburaki.

E sauma lõ na bete:

B: Me lewã na Türaga na yalomu kei na gusumu me maqosa qai donu kina na nomu kacivaka na nona Kosipeli: e na yaca i Tamada kei na Luvena kei na Yalo Tabu.

E volã na koruse na diākono qai sauma:

D: Ameni.

Se, kē sega na diakono, e cuva e na yaletare na bete, kaya lõ:

B: I kemunī na Kalou sau, nī vakasavasavātaka na yaloqu kei na gusuqu meu kacivaka vakadodonu kina nomunī Kosipeli tabu.

15. E gole i na itūtū ni wilivola na diäkono, se bete. Ni ganita, eratou lai duri kaya na veiqaravi tauri isēsõ kei na kādrala. E cavuta:

B,D: Me tiko vei kemunī na Tūraga.

Era sauma kece:

V: I yalomunī tale gā.

B, D :Na tiki ni Kosipeli tabu e volāo Y. .

E volā na koruse e na ivola, qai volāe yadrena, gusuna, serena.

Era sauma na lewenilotu:

V: Monī lagilagi saka.

Ke taurivaki na isēsð, e sēsõtaka mada na ivola na diākono se bete, qai wilika na Kosipeli.

16. Ni oti, e kaya:

B, D: Na Kosipeli ni Türaga.

Era sauma kece:

V: Monī vakacaucautaki na Karisitõ.

Sa qai reguca na ivola, kaya lõ:

Me boko laivi mada gā na noda ivalavalacā e na vosa ni Kosipeli.

Me vūnau na bete se na diākono e na Sigatabu Lelevu kei na Sigatabu kece; e vinaka tale gã e na veisiga e so.

18. Ni oti na vūnau, me lagati se cavuti na Au vakabauta ni lāvaki.

Au vakabauta e dua gā na Kalou, na Tamada sau,

ã bulī lòmālagi kei vuravura,

na kā kece, laurai se sega ni laurai.

Au vakabauta e dua gā na Tūraga o Jīsū Karisitõ,

na Luve ni Kalou Duabau,

e vū vei Tamana ni bera na ivakatekivū:

Kalou mai vuā na Kalou;

rārama mai na rārama;

Kalou dina mai vuā na Kalou dina;

a vü mai, sega ni buli, erau lewevata kei Tamana,

o koya na liga ni veikābuli kece.

E na vukuda na tamata kei na noda vakabulai ā siro kina mai lòmālagi.

E ke me yacova na sã qai tamata, cuva kece.

A kunekunetaki e na cakacaka ni Yalo Tabu vei Maria Daulato, sã qai tamata.

A vakoti e na vukuda e na kauveilatai

e na lewāi Ponitið Pailato,

vakararawataki, bulu,

qai tūcake tale e na ikatolu ni siga,

me vakā e volai e na ivolatabu.

A cabe i lòmālagi, lai dabe e na imatau i Tamana.

E na lesu mai e na lagilagi

me veilewaitaki ira na bula kei na mate;

e na tawamudu na nona matanitū.

Au vakabauta na Yalo Tabu, na Türaga, na vū ni bula,

e tubu vei rau o Tamada kei Luvena.

E rokovi, e vakalagilagī vata kei rau;

ä vosa e gusudra na parõfita.

Au vakabauta e dua gā na lotu tabu, katolika, vakayàpositolo,

Au tusanaka e dua gā na papitaiso me iboko ni ivalavalacā.

Au nāmaka na nodra tūcake tale na mate

kei na bula e na veigauna se bera mai. Ameni.

Se:

E rawa ni isosomi ni Vakabauta VakaNisea (tabaki toka e cake), vakabībī e na Gauna ni Lede kei

19 Gauna ni Pāseka, na Au Vakabauta e ră e dau taurivaki e na papitaiso e na Ekelēsia vakaRoma na (vakatokai me nodra na Yàpositolo).

Au vakabauta na Kalou, na Tamada sau,

bulī lòmālagi kei vuravura.

Au vakabauti Jīsū Karisitõ na Luvena Duabau, noda Tūraga.

E kē me yacova na Maria Daulato, cuva kece.

A kunekunetaki e na cakacaka ni Yalo Tabu,

qai sucu mai vei Maria Daulato.

A vakararawataki vei Ponitið Pailato, lauvako, bale, bulu;

a siro i bulu, qai tūcake tale e na ikatolu ni siga.

A cabe i lòmālagi,

lai dabe e na imatau ni Kalou na Tamana sau;

e na lesu mai e na lagilagi me veilewaitaki ira na bula kei na mate.

Au vakabauta na Yalo Tabu,

na lotu tabu katolika,

na duavata ni yalododonu,

na bokoci ni ivalavalacā,

na tūcake tale ni yago,

kei na bula tawamudu. Ameni.

20. E tarava qõ na masu ni ivāvākoso.

# Sokalou ni Iukarisitia

21. Ni oti na masu ni ivāvākoso, e lagati na sereni vakacabo. E na gauna vata qori eratou biuta e dela ni yaletare na veiqaravi na koporale, na isulu ni bilo, na bilo, na kena iubi, kei na ivola ni misa.

22. E vinaka mera vakaraitaka na nodra vakaitavi na ivāvākoso e na nodra kau madrai kei na waini ni Sõkalou ni lukaristia, se na isolisoli tale e sõ me baleta na Ekelēsia kei ira na dravudravua.

23. E duri na bete e daku ni yaletare, taura ligairua na veleti madrai, laveta toka, qai kaya lõ:

B: Onī lagilagi saka na Kalou ni veikābuli.

E na nomunī lomasavu, sā tū kina vei keimami

na madrai keimami vakacabora yani qõ,

na vua ni qele, cakacaka ni liga i keimami.

Sana keimami madrai ni bula.

E tauca tale.

Kē sega na sere ni vakacabo, e tara me masu e cake na bete, era rawa ni sauma na ivāvākoso:

Onī lagilagi tawamudu na Kalou.

24. E livia na diākono se bete na waini, vakalailai na wai, e na bilo ni cavuta lõ tiko:

B: E na misiterið ni wai kei na waini qo, me keimami votai kina e na bula vākalou nei koya a vakadõnuya me mai vakaivotavota e na neimami bula vakatamata.

25. E taura ligairua na bete na bilo, laveta toka e dela ni yaletare, kaya lõ:

B: Onī lagilagi saka na Kalou ni veikābuli.

E na nomunī lomasavu, sā tū kina vei keimami

na waini keimami vakacabora yani qõ,

na vua ni vaini, cakacaka ni liga i keimami.

Sana meimami wainigunu vakayalo.

E tauca tale.

Kē sega na sere ni vakacabo, e tara me masue cake na bete, era sauma beka väqõ na ivāvākose

Onī lagilagi tawamudu na Kalou.

26. E cuva na bete, cavuta lõ:

B: I kemunī na Kalou, nī ciqomi keimami e na neimami cabe yani e na vakarokoroko kei na yaloveivutuni; monī raimolitaka na isoro keimami cabora yani nikua.

27. Kē gadrevi, e sēsõtaka na ivakacabo, na koruse kei na yaletare. Oti, na diäkono se dauveiqaravi e sēsotaka na bete kei ira na ivāvākoso.

28. E duri e mua ni yaletare na bete, vuluvulu, kaya lõ:

B: Ni savata laivi saka na noqu cala, nī bokoca na noqu ivalavalacā.

29. E lai tū tale e daku ni yaletare, qara vei ira na ivāvākoso, tevu liga qai vakasota liga ni kaya tiko:

B: Nī masu na wekaqu me raidonu vuā na Kalou na Tamada sau na noqu kei na nomunī isoro qõ.

Era duri na ivāvākoso qai sauma:

B: Me ciqoma na Tūraga na isoro e ligamunī, me vakacerecerei vakalagilagī kina na yacana, me yaga tale gā vei keda kei na nona Ekelēsia tabu taucoko.

30. E tevu liga na bete, cavuta na masu ni isolisoli. Ni sā oti, era kacivaka na ivāvākoso:

Ameni.

# MASU NI IUKARISITIA

31. Tekivūtaka na bete na Masu ni lukarisitia.

E tevu liga na bete qai cavuta:

B:Me tiko vei kemunī na Tūraga.

Era sauma na lewenilotu:

V: I yalomunī tale gā.

E laveta toka na bete na ligana:

B: Ni vagolea cake na lomamunī.

O ira na lewenilotu:

V: Keimami sā vāgolea vuā na Tūraga.

E tevu liga:

B: Meda vakamuduð vuā na Türaga na noda Kalou.

O ira na lewenilotu:

V: E kilikili, e dodonu.

E tevu liga na bete, cavuta na ikau ni Masu ni Iukarisitia.

Ni oti, e vakasota liga, tinia e na nona lagata se tukuna vakamatata kei ira na ivāvākoso:

Tabu, tabu, tabu, Tūraga na Kalou ni lewe oba.

E roboti lòmälagi kei vuravura na kemunī isērau.

Osana mai lagi.

Kàlougata o koya e lako maie na yaca ni Tūraga.

Osana mai lagi.

32. E na Misa kece, e tara vuā na bete me lagata na veitikina e sõ ni Masu ni lukarisitia, vakauasivi na tikina bībī.

## MASU NI IUKARISITIA I

se KANONE VAKAROMA

83. M: Me tiko vei kemunī na Tūraga.

C: I yalomunī tale gā.

M: Nī vāgolea cake na lomamunī.

C: Keimami să vāgolea vuā na Türaga.

M: Meda vakamuduõ vuā na Türaga na noda Kalou.

C: E kilikili, e dodonu.

E tarava na iKau e veiganiti, qai tini vāqõ:

Tabu, tabu, tabu, Tūraga na Kalou ni lewe oba.

E roboti lòmālagi kei vuravura na kemunī isērau.

Osana mai lagi.

Kàlougata o koya e lako mai e na yaca ni Tūraga.

Osana mai lagi.

84. E tevu liga na bete, cavuta:

Tama i keimami yalololoma, keimami sã cuva sobu gona e na vakamamasu e na Karisitõ Jīsū na Luvemunī neimami Tūraga

Vakasota liga, volā na koruse e dela ni madrai kei na waini:

monī ciqoma, nī vākàlougatataka + na isolisoli, na iloloma, na isoro tabu uasivi qõ.

Tevu liga tale:

Keimami cabora taumada yani me baleta nomunī Ekelēsia katolika tabu me kerei kina na nomunī veitaqomaki, nomunī lewā,na vakacegu, kei na duavatae vuravura taucoko.

Keimami cabora yani me baleta nomunī italai o Y. neimami Tuitabu, o Y.\*\* neimami Bisopi, kei ira kece era vakatetea na vakabauta dina vākatolika e dewa mai vei iratou na Yàpositolo.

85. Era nanumi tiko na bula:

Ni nanumi ira saka na nomunī tamata, o Y. kei Y.

Vakasota liga, masulaki ira lõ vakalekaleka, tevu liga tale:

kei keimami kece na sõqoni vata qo, neimami vakabauta kei na neimami yalodina onī kilā vinaka tū.

E na vuku i keimami kei ira na weka i keimami keimami cabora vei kemunī, sera vakacabora yani o ira, na isoro ni veivakacaucautaki qõ me keimami sorovaki kece, me neimami kina na sautū.

Qo neimami masu vei kemunī na Kalou dina, Kalou bula, Kalou tawamudu.

\*E rawa ni cavuti e kē na Bisopi ivukevuke ni daiosisi, kē dua, se dua tale na Bisopi me vakā e vakaraitaki e na lawa ni Misa n. 149 467

86. Na imatai ni laini ni masu qõ (me yacova na Iselewau), e kena isosomi e dua vei ira na yatuvosa e rã e na gauna vakalotu e ganita.

+ Keimami duavata e na vakananuma taumada e na vakarokoroko + na Daulato tawamudu lagilagi o Maria, na Tina i Jīsū Karisitõ neimami Tūraga, neimami Kalou.

Keimami rokovi Sanitõ losefo tale gā na watina,

o ira na nomunī Yàpositolo kei na Maretire tabu,

o Pita kei Paula, Adriu,

(Jēmesa, Jone, Tõmasi, Jēmesa, Filipe,

Pacolomiu, Māciu, Saimoni kei Juta,

Lino, Keletö, Kelemete, Sisitõ,

Koreneliö, Sipiriano, Loresið, Kirisokono,

loane kei Paulo, Kosimõ kei Damiano),

kei ira kece na nomunī yalododonu.

Na nodra cakacaka vinaka kei na masu,

me neimami kina na nomunī veitaqomaki tūdei.

(E na Karisitð neimami Türaga.)

## NA KEIMAMI DUAVATA NI DUI GAUNA VAKALOTU

### Siganisucu ni Tūraga yacova na kena bogiwalu

+Keimami duavata e na neimami sõlevutaka na bogi/siga bībī a sucu kina na iVakabula kei vuravura vuā na Daulato savasavā o Maria Tabu.

Keimami vakananuma taumada e na vakarokoroko +

### Epifānia ni Türaga

+ Keimami duavata e na neimami sõlevutaka na siga bībī a vakaraitaki koya kina e na yago dina vakatamata na Luvemunī Duabau, koya e nomudrau vata na lagilagi tawamudu.

Keimami vakananuma taumada e na vakarokoroko +

### Vakarau ni Pāseka yacova na kena bogiwalu

tKeimami duavata e na neimami sõlevutaka na bogi/siga bībī a tūcake tale kina vakayago o Jisū Karisitõ na neimami Türaga. Keimami vakananuma taumada e na vakarokoroko +

### Asesið ni Tūraga

+ Keimami duavata e na neimami sõlevutaka na bogi/siga bībī a vakatikora kina na Luvemunī Duabau na neimami Tūraga na waqawaqa cācāwale ni tamatae na lagilagi ni ligamunī imatau.

Keimami vakananuma taumada e na vakarokoroko +

### Sigatabu ni Pènitikõ

+ Keimami dauvata e na neimami sõlevutaka na siga bībī ni Pènitikoa laurai kina na Yalo Tabu vei iratou na Yàpositolo e na yameyame ni buka.

Keimami vakananuma taumada e na vakarokoroko +

87. E dodo liga na bete, kaya:

+ NĪ ciqoma saka gona e na yaloveivosoti

Ni neimami isolisoli malumalum qõ na lewe ni nomunī matavūvale kece.

Ni vakacegui keimami e na bula qõ, nī vakabulai keimami mai na mate tawamudu, me keimami wili vata kei ira na nomunī digitaki.

Nī vaka

(E na Karisitð neimami Tūraga. Ameni.)+

Vakasota liga.

### Vakarau ni Pāseka yacova na kena bogiwalu.

+ NI Ciqoma saka gona e na yaloveivosoti na neimami isolisoli malumalumu qõ na lewe ni nomunī matavūvale kece, e cabori tale gā e vukudra na sucu vou e na wai kei na Yalo Tabu me bokoci kina na nodra ivalavalacā.

Ni vakacegui keimami e na bula qõ, ni vakabulai keimami mai na mate tawamudu, me keimami wili vata kei ira na nomunī digitaki.

### Vakasota liga.

(E na Karisitõ neimami Tūraga. Ameni.)+

88. Dodo liga e dela ni isolisoli:

Ina Kalou, nī vākàlougatataka, nī ciqoma, nī vakadõnuya na neimami isolisoli me vinaka, me donu e matamunī, me qai Yago kei na Drā ni Luvemunī lomani na neimami Tūraga o Jīsü Karisitö.

Vakasota liga.

89. Na vosa ni Tūraga e na masu e rā, me cavuti vakamālua vakamatata me ganita na kena bībī.

E na yakavi ni bera na siga ā vakararawataki kina,

Taura na madrai, laveta toka e dela ni yaletare:

taura na madrai e na ligana tabu

Tãcake:

qai tãcake i lòmālagi vei kemunī na Tamana Kalou sau, a vakavinavinaka vei kemunī, taburaka, dovidovia, votã vei iratou na nona tisaipeli ni kaya:

Cuva toka:

DOU TAURA QÖ, DOU KANA KECE KINA: QO NA YAGOQU, E NA SOLI YANI E NA VUKUMUDOU.

E vakaraitaka na madrai sā vakatabui, tokara tale e na kena veleti, tekiduru e na vakarokoroko, duri tale.

90. Sã qai kuria:

Vakā tale gā kina ni sã oti na vakayakavi,

Taura na bilo, laveta toka e dela ni yaletare:

ã taura na bilo uasivi qõ e na ligana tabu;

ā vakavinavinaka tale vei kemunī, taburaka,

solia vei iratou na nona tisaipeli ni kaya:

Cuva toka:

DOU TAURA NA BILO QÖ, DOU GUNU KECE KINA:

NA BILO QÕ NA N0QU DRA,

NA DRĀ NI VEIYALAYALATI VOU TAWAMUDU,

E NA DAVE E NA VUKUMUDOU KEI NA VUKUDRA NA LEWE ILEVIL

ME BOKO KINA NA IVALAVALACĂ.

DOU DAU VAKAYACORA QÕ ME KEQU IVAKANANUMI.

E vakaraitaka na bilo, tauca tale, tekiduru e na vakarokoroko, duri tale.

91. Qai cavuta:

B: Na misiterið ni vakabauta.

Era camana na ivāvākoso:

V: Keimami tukuna saka na nomunī mate,

tusanaka na nomunī tūcake tale,

me yacova na nomuni lako mai.

Se

Ni keimami dau kania na madrai, gunuva na waini qõ,

keimami sā tusanaka saka tiko kina na nomunī mate

me yacova na nomunī lako mai.

Se.

I kemunī na iVakabula kei vuravura, nī vakabulai keimami, nionī sā sereki keimami e na nomunī kauveilatai kei na tūcake tale.

92. E tevu liga na bete, kaya:

O keimami saka na nomunī italai, nomunī yavusa tabu,

keimami nanumi Karisitõ na Luvemunī na neimami Tūraga,

na nona pasið tabu,

vakā kina na nona tūcake tale mai bulu,

kei na nona asesið lagilagi;

e na levu gona ni nomunī isolisoli,

keimami cabora yani vei kemunī na Kalou lagilagi

na isoro savasavā, isoro tabu, isoro tabutauviduka qõ:

na Madrai tabu ni bula tawacava

kei na Bilo ni veivakabulai tawamudu.

93. NI raica na isoro qo e na mataloloma kei na yalovinaka, nī ciqoma me vakā onī ā ciqoma nomunī gone yalododonu o Epeli na isoro ni neimami pàteriaka o Eparahama,

Kei na imadrali tabu, isoro tabutauviduka ni nomunī bete levu o Melikiseteki.

94. Cuva, vakasota liga:

I kemunī na Kalou sau,

keimami kerea e na vakarokoroko

me tabea yani na nomunī Yagilosi tabu na isoro qõi na nomunī yaletare cecere e na kemunī isērau.

O koya yādua sa yacova e na yaletare qõ

na Yago kei na Drā tabu ni Luvemunī,

me gai sobuti koya vakayauyau na garāsia

Duri vakadodonu, volā na koruse:

kei na veivākàlougatataki vakalòmālagi.

Vakasota liga tale.

(E na Karisitő neimami Tūraga. Ameni.)

95. Nodra nanumi na mate.

E tevu liga na bete.

Ni nanumi iratou\* saka tale gā na nomunī tamata (o Y. kei Y)

ratou sã liu yani e na ivakatākilakila ni vakabauta

ratou" moce koto e na vakacegu.

E vakasota liga, masulaki iratou\* lõ vakalekaleka na mate, qai tevu liga tale.

O iratou saka qõ kei ira kece na vakacegu e na Karisitő,

keimami masuti kemunī monī vakacurumi ira

i na vanua ni vakacegu, rārama, kei na sautū.

Vakasota liga.

(E na Karisitõ neimami Tūraga. Ameni.)

96. Tavi sere e ligana imatau:

Keimami kerekere tale gã o keimami na nomunī italai dauvalavalacā,

Tevu liga tale:

e na yalo e nuitaka na nomunī loloma tawayalani,

monī bau wiliki keimami vata kei ira na nomunī Yàpositolo kei na Maretire tabu:

O Jone na Dauveipapitaiso, Sitiveni, Màtaiasi, Panapasa,Igenasið, Alekisada, Màraselino, Peterõ,

Felisitā, Pepetuā, Ākata, Lusia,

Akeneta, Sisilia, Anasitāsia),

kei ira kece na Yalododonu.

Monī vakacurumi keimami e na kedra māliwa,

ni kua ni vakalewai keimami monī veivosoti gā.

Vakasota liga

E na Karisitõ neimami Turaga.

97. E tomana tale:

O koya na idewadewa ni veikā vivinaka qõ

onī dau bulia, vakatabuya, vakatubura, vākàlougatataka, qai solia mai.

98. Taura na bilo kei na veleti, laveta toka, cavuta:

Baleti koya, vata kaya, vuā, sā nomunī kina, Tama i keimami cēcere, e na duavata ni Yalo Tabu, na lagilagi kei na vakarokoroko tawamudu.

Era kacivaka na lewenilotu:

Ameni.

Tarava qõ na sõkalou ni komunið, t.484.

## Sokalou ni komunið

124. Ni sã vakatikora lesu na bilo kei na veleti, e vakasota liga na bete a kaya:

E na ivakasala veivakabulai kei na veituberi vākalou, eda kaya e na yalodoudou:

Tevu liga, cavuta se lagata vata kei ira na ivāvākoso:

Tama i keimami mai lòmālagi,

me rokovi na yacamunī,

me yaco mai na nomunī matanitū

me yaco na lomamunī e vuravura me vakā mai lòmālagi.

Nī vākanī keimami e veisiga

nī vosota neimami cala

me vakä neimami vosoti ira era cala vei keimami

nī kua ni vakatovolei keimami,

nī sereki keimami gā mai na cā.

125. Bete, tevu liga tiko gā:

Ni sereki keimami saka mai na cā kece,

nī solia mai na sautū e na neimami delanigauna.

Nī veivukei e na nomunī yalololoma

me sauyawa na valavalacā kei na leqa kece,

me keimami nāmaka tiko na neimami inuinui

ni sana tadu mai na neimami iVakabula o Jīsū Karisitõ.

Vakasota liga.

Era tinia na masu na lewenilotu e na nodra kacivaka:

Ni nomunī tawamudu tū na lewā, na sau, kei na lagilagi.

126. Tevu liga na bete, cavuta:

I kemunī Jīsū Karisitõ,

onī ā kaya vei iratou na nomunī Yàpositolo:

Au sã biuta tū mai na vakacegu,

na noqu vakacegu me sā nomudou."

Ni kua ni raica na neimami ivalavalacā,

nī raica gā na vakabauta ni nomunī Ekelēsia;

nī vakaceguya nī vakaduavatataka me vakā na lomamunī.

E vakasota liga:

Kemunī onī bula onī lewā tawamudu.

Era sauma na lewenilotu:

Ameni.

127. E qara vei ira na ivāvākoso na bete, tevu liga qai vakasotara tale e na nona kaya:

Me tū gā vei kemunī na vakacegu ni Türaga.

Era sauma:

I yalomunī tale gā.

128. E kaya na diākono, se bete:

Meda vakaraitaka mada na noda veilomani.

Na ivāvākoso era vakaraitaka na sautū, na duavata, kei na veilomani me vakā na itovo ni dui vanua. Na bete e vakaraitaka nona lomani diākono se na dauveiqaravi.

129. E dovia na madrai na bete e dela ni veleti. Ni biuta e dua na tikina lailai e loma ni bilo, e kaya lõ:

Nirau sā veiwaki na Yago kei na Drā tabu ni neimami Tūraga o Jīsū Karisitõ,

me sa neimami mada gā kina na bula tawamudu o keimami na yacova.

130. E na gauna vata gā qori e lagati se cavuti:

Lami ni Kalou, onī kauta tani na ivalavalacā ni vuravura,

nī lomani keimami.

Lami ni Kalou, onī kauta tani na ivalavalacā ni vuravura,

nī lomani keimami.

Lami ni Kalou, onī kauta tani na ivalavalacā ni vuravura,

nī vakacegui keimami.

E rawa ni talevi tiko gā kē dedē na dovi madrai, ia me tini gā e na nī vakacegui keimami.

131. Na bete e qai vakasota liga, kaya lõ:

I Jīsū Karisitõ na Tūraga, na Luve ni Kalou bula,

e na lewā nei Tamamunī kei na cakacaka ni Yalo Tabu,

onī ā vakabulai vuravura kina e na nomunī mate.

Na Yagomunī kei na nomunī Drā tabu qõ,

me sauyawa kina na noqu cala kece,

kei na veimataqali cā.

Meu dau muria tiko gā na nomunī ivakavuvuli,

medaru kua ni veitawasei.

Se:

I Jīsū Karisitõ na Tūraga,

na noqu ciqoma na Yagomunī kei na nomunī Drā tabu,

meu kua ni vakalewai se vakacalai kina;

monī loloma gā, me sā isāsābai ni yagoqu kei na yaloqu, me iwali ni leqa.

132. E tekiduru na bete, duri tale, taura na madrai, laveta toka e dela ni veleti se bilo, vakaraitaka vei ira na ivāvākoso ni cavuta:

NI raica na Lami ni Kalou.

NI raici koya e kauta tani na ivalavalacā ni vuravura.

Era kàlougata na sureti i na kanavata ni Lami.

# VAKARAU NI VEITALATALA

140. Sã qai kacivaki, kē gadrevi, na itukutuku leleka.

141. Sã gauna ni veitalatala. E qara na bete vei ira na ivāvākoso, tevu liga, kaya:

Me tiko vei kemunī na Türaga.

Era sauma:

I yalomunī tale gā.

E veitaburaki e na nona kaya:

Me väkàlougatataki kemunī na Kalou sau

o Tamada+ kei na Luvena+ kei na Yalo Tabu+.

Era sauma:

Ameni.

142. E na gauna se sõlevu e sõ, e rawa ni taurivaki na veitaburaki se na masu ni kere kàlougata tale

e sõ e bībī (rc. t.498ly) me kena isosomi na veitaburaki e cake.

143. Ke liutaka na Misa na Bisopi, e tokara na nona sala, tevu liga, a kaya:

Me tiko vei kemunï na Tūraga.

Era sauma kece:

I yalomunī tale gā.

Kaya tale:

Me dokai na yaca ni Türaga.

Era sauma kece:

Nikua me tawamudu.

Kaya tale:

Eda vukei e na yaca ni Tūraga.

Era sauma kece:

O koya ā bulī lòmālagi kei vuravura.

Qai taura nona itītoko na bisopi, kē vakayagataka tiko, me tukuna:

Me väkàlougatataki kemunī na Kalou sau o Tamada kei na Luvena kei na Yalo Tabu.

Era sauma kece:

Ameni.

144. Na diākono, se bete, e vakasota liga, qara vei ira na ivāvākoso, cavuta:

Ni lako yani, sā suka na Misa.

Se: Ni lai kacivaka na iTukutuku Vinaka ni Tūraga.

Se: Nī lako e na vakacegu, me vakalagilagī na Tūraga e na nomunī bula.

Se

Ni lako e na vakacegu.

Era sauma kece:

Vinaka saka na Kalou.

145. E reguca na yaletare na bete me vakā gā ni se qai tekivū na Misa, cuva tale kina kei iratou na veiqaravi, gole sara yani.

146. Ke dua tale na lotu ni oti na Misa, e lutu na ivakarau ni veitalatala.